Ła ła ze na conpanjia japoneze co na granda produsion de prodoti e servisi, par ła major parte strumenti muzegałi e motosiclete. Ła ze stà fondà inte'l 1887 a Hamamatsu, prefetura de Shizuoka, cofà da Torakusu Yamaha, un costrutor de pianoforti e organi a cane, e costituìa el 12 de otobre 1897. L'orìzene de ła sosietà cofà produtora de strumenti muzegałi ła ze oncora persepibiłe da'l logo de ła dita, un trio de diapason incrozài. Yamaha ła ze cresùa fin a deventar el pì grando costrutor mondiałe de strumenti muzegałi e motosiclete, oltra a èsarse spesiałizada inte ła produsion de semicondutori, prodoti hi-fi e audio/video, ełetrodomèsteghi e mobiłi, metałi spesiałi, màchine utensiłi e robot industriałi. Inte'l 2017 ła ga introduzesto ła comersiałizasion de un novo stromento muzegałe ciamà venova. Yamaha Corporation ła ze asé conosùa par el só programa de insenjamento muzegałe, che'l ga avesto inisio inte'l 1954.